Troeteldiere oor internasionale grense: Wat jy moet weet(Foto: Brett Jordan/Unsplash) Oorweeg jy dit dalk om in die nabye toekoms oorsee met jou troeteldier te reis? Hier is ŉ paar moets vir die reis wat jy wil aanpak. Vir elke kat- en hondeienaar is die proses om internasionaal te reis, uiters stresvol. Die administrasie vir jou gesin is reeds uitdagend en dié vir jou hond of kat des te meer. Daar is talle agentskappe wat spesifiek daarop fokus om mense met die immigrasieproses vir hul troeteldiere te help. Dit word hoofsaaklik bepaal deur jou troeteldier se ouderdom, watter inentings hy reeds gehad het en na watter land jy op pad is. Moenie alleen voel as jy met jou troeteldier op reis wil gaan nie. Na raming vlieg sowat tweemiljoen troeteldiere jaarliks op kommersiële vlugte. Sowat 6% van Amerika se troeteldiere vlieg jaarliks en 27% van alle mense sê hulle wil graag hê daar moet meer hondvriendelike hotelle en parke wees. En raai watter lande word as die dierevriendelikste beskou? Frankryk, Switserland, Italië, Kanada, Brittanje, Duitsland en Nederland! Hier is ’n paar basiese riglyne wat jou reis met jou troeteldier kan vergemaklik: Maak seker jou troeteldier het ’n mikroskyfie. Nie alle lande vereis dit nie, maar die meeste weier om diere daarsonder toe te laat, selfs al het hulle al die nodige inentings ontvang. Jy moet altyd jou troeteldier se inentingsboekie en gesondheidsertifikaat byderhand hê. Die meeste lande vereis ’n inenting teen hondsdolheid, maar nie noodwendig ontwikkelende lande in Afrika en Asië nie. Inentings teen hondsdolheid is gewoonlik geldig vir een jaar. Dit moet tussen 12 maande en 30 dae voor jou vertrek toegedien word. Dit is belangrik dat inentings toegedien word deur ’n veearts wat by die Suid-Afrikaanse Veterinêre Raad (SAVR) geregistreer is. Inentings deur ’n teler, veeartsassistent of instansies wat troeteldiere red, word nie aanvaar nie. Ander noodsaaklike inentings is die 3-in-1 vir katte en die 5-in-1 vir honde. Dit moet tussen 12 maande en 30 dae voor jou vlug toegedien word. Titrasie van teenliggaampies vir hondsdolheid kan ook vereis word. Dit staan ook bekend as ’n RNAT-toets en kan eers ’n maand ná die toediening van die entstof gedoen word. Elke land het natuurlik sy eie reëls en regulasies oor troeteldiere, kwarantyn en inentings. Jy kan die Europese Unie (EU) byvoorbeeld eers 90 dae ná die titrasie binnegaan. (Foto: Artem Beliaikin/Unsplash) Hier is meer spesifieke riglyne vir Kanada, Australië, Nieu-Seeland en die Verenigde Koninkryk: Volgens Australië se verblyfreggroeperings val Suid-Afrikaners in Groep 3. Dit beteken jy moet aan die volgende vereistes voldoen: Die volgende riglyne geld indien jy met jou troeteldier van Suid-Afrika na Nieu-Seeland wil reis: Troeteldiere mag die Verenigde Koninkryk vyf dae ná hul eienaar binnegaan. Jy moet ’n Transfer of Residence (ToR)-vorm invul en aan die volgende vereistes voldoen: Wat maak jy as jy nie jou troeteldier kan saamneem nie? Amerikaanse veghonde (pit bull terriers) en boerboele word, byvoorbeeld, in die meeste lande nie toegelaat nie. Dit is dan tyd om ’n alternatief te soek. Daar is talle goeie instansies en liefdadigheidsorganisasies wat jou hond of kat kan versorg. Die ander opsie is om self vir hulle ’n goeie huis te kry. As jy nie jou troeteldier wil laat aanneem nie, vind uit of familie of vriende hulle sal huisves. Dit is nooit maklik om sonder jou troeteldier te wees nie, maar die tweede beste opsie is om vroegtydig ’n plek te kry waar hulle goed versorg sal word.